LIETUVOS MOKSLO TARYBOS PIRMININKAS

ĮSAKYMAS

DĖL NETIESIOGINIŲ IŠLAIDŲ SANTYKIO TARP IŠLAIDŲ GRUPIŲ NUSTATYMO

2019 m. balandžio 11 d. Nr. V-187

Vilnius

Vadovaudamasis Lietuvos mokslo tarybos mokslo ir sklaidos projektų konkursinio finansavimo bendrųjų taisyklių, patvirtintų Lietuvos mokslo tarybos (toliau – Taryba) pirmininko 2019 m. balandžio 4 d. įsakymu Nr. V-176 „Dėl Lietuvos mokslo tarybos mokslo ir sklaidos projektų konkursinio finansavimo bendrųjų taisyklių patvirtinimo“, 66 punktu ir atsižvelgdamas į Lietuvos Respublikos finansų ministro 2003 m. liepos 3 d. įsakymu Nr. 1K-184 „Dėl Lietuvos Respublikos valstybės ir savivaldybių biudžetų pajamų ir išlaidų klasifikacijos patvirtinimo“ patvirtintą Lietuvos Respublikos valstybės ir savivaldybių biudžetų pajamų ir išlaidų klasifikaciją (toliau – Klasifikacija):

1. N u s t a t a u, kad netiesioginių išlaidų santykis tarp išlaidų grupių yra:

Išlaidų grupė	Leidžiama didžiausia išlaidų dalis (proc.) nuo visų panaudotų netiesioginių išlaidų
Projektą administruojančių asmenų (išskyrus projekto vadovą) darbo užmokestis, socialinio draudimo ir kitos įmokos	70
Prekių ir paslaugų įsigijimo (naudojimo) išlaidos (pagal Klasifikacijoje nurodytus 2.2.1.1.1.01.–2.2.1.1.1.30. kodus)	80

2. N u r o d a u Lėšų panaudojimo tinkamumo įvertinimo tvarkos apraše, patvirtintame Tarybos pirmininko 2017 m. birželio 15 d. įsakymu Nr. V-148 „Dėl Lėšų panaudojimo tinkamumo įvertinimo tvarkos aprašo patvirtinimo“, numatytą vertinimą, kaip vykdančiosios institucijos 2019 metais laikėsi nustatyto santykio tarp netiesioginių išlaidų grupių, atlikti pagal įsakymo 1 punktu nustatytą netiesioginių išlaidų santykį.

3. N u s t a t a u, kad šis įsakymas įsigalioja nuo 2019 m. liepos 1 d.

4. P r i p a ž į s t u netekusiu galios Tarybos pirmininko 2011 m. spalio 24 d. įsakymą Nr. V-172 „Dėl projektų pridėtinių (netiesioginių) išlaidų panaudojimo“ – nuo 2019 m. liepos 1 d.

Pirmininko pavaduotojas,

pavaduojantis pirmininką	Ričardas Rotomskis